शिकायत के बाद भी नहीं बंदरों से निजात, घग्गर पार दिक्कत ज्यादा
घग्गरपार के सेक्टरों में पिछले कई दिनों से लोगों को मंकी मिनेस के कारण काफी परेशानी का सामना करना पड़ रहा है। बंदरों के आतंक से लोगों का घर से बाहर निकलना तक मुश्किल हो गया है। यहां सेक्टर 25, 26, 27 और आस पास के सेक्टरों में लोगों को बंदरों के अातंक के कारण अपने घरों को पूरा दिन बंद कर रहना पड़ रहा है। वहीं, इसके लिए लोगों ने कई बार निगम से लेकर प्रशासन के अधिकारियों को शिकायतें दी गई, लेकिन अभी भी पहले जैसा ही हाल बना पड़ा है। यहां बंदरों की सुख्या दिन प्रतिदिन बढ़ते ही जा रही है। इससे लोगों को अब शाम के समय बाहर निकलना भी मुश्किल हुआ पड़ा है।
वहीं, सेक्टर के लोगों ने बताया कि मंकी मिनेस के कारण पूरे दिन घर की खिड़कियां और दरवाजा बंद कर अपने ही घर में कैद होना पडता है। सेक्टर 25 के रवीदत्त शर्मा ने बताया कि पिछले एक महीने में सेक्टर में करीब एक दर्जन लोग मंकी मिनेस का शिकार हो चुके हैं। लेकिन इसके बावजूद सेक्टरों में यहां बंदरों का आतंक इतना हो चुका है कि सुबह-शाम घरों की बालकनी और छत पर बंदर बैठे रहते हैं। जैसे ही कोई घर से बाहर निकलता है, बंदर उस पर झपट पड़ते हैं। बंदरों की संख्या दर्जनों में होने के कारण उससे निपटना काफी मुश्किल होता है। घरों की बालकनी में सूखने के लिए डाले गए कपड़ों को भी बंदर फाड़ देते हैं। सेक्टर 25 में रहने वाली उर्मिला, राजेश ने बताया कि सेक्टर में बंदरोें का आतंक इतना बढ गया है कि अब वह कोई भी सामान घर की छत पर नहीं रख सकते। क्योंकि बंदरों ने उनके घर पर पड़ा सामान भी उठा ले जाते हंै। वहीं लोगों ने बताया कि मंकी मिनेस को लेकर यहां रहने वाले लोगों को अब से नहीं पिछले काफी महिनों से परेशानी झेलनी पड रही है।
घग्गर पार के सेक्टरों में बंदारें का आतंक इतना बढ गया है कि अब यहां रहने वाले बच्चों से लेकर बुजुर्ग तक को डर लगने लगा है। वहीं, यहां सेक्टरों में महिलाएं भी हर समय डर के साय में घरों को बंद कर रहने लगी है। ताकि वह मंकी मिनेस का शिकार हो जाएं। लोगों का कहना है कि बंदरों का यह सिलसिला कई सालों से चला रहा है। हर बार निगम और प्रशासनिक अधिकारियों को शिकायतें दी जाती है, लेकिन कार्रवाई नहीं होती। हाल अब ये हो चुका है बंदरों ने अब घरों में घुसना भी शुरू कर दिया है। जिसके चलते बच्चों का घर से स्कूल के लिए निकलना और खेलने के लिए बाहर जाना मुश्किल हो चुका है। बंदर अब बच्चों के पीछे भी भागने लगे हैं।
बंदरों को भगाने के लिए व्यक्ति को तीन से पांच हजार रुपए देने पड़ रहे हैं। वहीं, बंदरों को भगाने का काम निगम के अंडर है, लेकिन यहां निगम नहीं लोगों को बंदरों को भगाने के लिए खुद खर्चा उठाना पड रहा है। सेक्टर के लोगों ने बताया कि प्रशासन, निगम और फॉरेस्ट डिपार्टमेंट द्वारा जल्द ही कार्रवाई कर लोगों को मंकी मिनेस के आतंक से बचाना चाहिए।
जो काम निगम को करना चाहिए, वह काम पब्लिक को करना पड़ रहा है। श्हां धग्गर पार के सेक्टरों में मंकी मिनेस के कारण कुछ लोगों ने मिलकर एक व्यक्ति को हायर किया है। यह व्यक्ति बंदरों को भगाने के लिए अलग अलग आवाजें निकालता है। जिसके बाद ही बंदरों से कुछ हद तक ही राहत मिल पा रही है।
bho_Deva hin_Deva hin_Deva hin_Deva hin_Deva hin_Deva